24MOC-78

Nafarroako Alderdi Popularraren talde parlamentarioaren eledun Javier García Jiménez jaunak, Legebiltzarraren Erregelamenduan ezarritakoaren babesean, Osasuneko Departamentuari zuzendutako honako mozio hau aurkezten du, Osoko Bilkuran eztabaidatzeko:

Zioen azalpena

Gaur egun, Nafarroa da ama-esneko bankurik ez duen Espainiako bi autonomia-erkidegoetako bat.

Ama-esnea emateko prozesua hautatu, erregistratu eta kontrolatzen espezializatutako zentroa da esne-bankua.

Bankua sortzeak eragin positiboa izanen luke behar baino lehen jaiotako edo gaixotasunen bat duten haurrengan. Ama-esnea haurtxo horien biziraupenerako berme bat da.

Gainera, funtsezkoa da Nafarroako Gobernuak behar diren jarduketak egitea bai pazienteek bai emaile potentzialek ematen den zerbitzu horren berri izan dezaten. Betiere medikuen gainbegiradapean eta kontrolpean.

Horregatik guztiagatik, Nafarroako Parlamentuak honako erabaki-proposamen hau onesten du:

Nafarroako Parlamentuak Nafarroako Gobernua premiatzen du gehienez ere 6 hilabeteko epean ama-esneko banku bat sor dezan, eta behar diren jarduketak egin ditzan erabiltzaile eta emaile potentzialek zerbitzu horren berri izan dezaten.

Iruñean, 2024ko maiatzaren 23an

Foru parlamentaria: Javier García Jiménez